Misija Sjedinjenih Država u Iraku (5/5/03) - 2003-05-05
"Misija SAD-a u Iraku jest da se dovede humanitarna pomoć, da se ponovno uspostave osnovne usluge, te da se Irak izvede na put prema sa
Prije samo nešto više od mjesec dana, Saddam Hussein je vladao Irakom. Mučenje i strah obilježili su njegovu diktaturu. Irački režim je bio povezan s teroristima i naoružan s oružjem za masovno uništavanje. “Danas”, kako je rekao predsjednik George Walker Bush, “taj režim više ne postoji: "Upotrijebili smo svoju snagu u ime mira i u ime slobode. Dali smo svoju riječ da ćemo ukloniti prijetnju koju je predstavljao Irak. Uz pomoć naših saveznika, i zahvaljujući hrabrosti naših borbenih postrojbi, bili smo u mogućnosti održati svoju riječ." Međutim, misija još nije završena. Predsjednik Bush je rekao kako u ovom trenutku, međunarodna koalicija predvođena Sjedinjenim Državama, radi na pronalaženju i uništavanju iračkog oružja za masovno uništavanje: "Iračani, koji iz prve ruke imaju saznanja o ovim programima, uključujući i nekoliko čelnih dužnosnika od kojih su neki istupili dobrovoljno, počeli su davati informacije o činjenicama na terenu. To je vrlo važno zato što je režim Saddama Husseina godinama nastojao sakriti i maskirati svoje naoružanje. No, mi znamo da ga je imao. I bilo da ga je uništio, premjestio ili sakrio, mi ćemo saznati istinu." Danas, Irak se oporavlja ne samo od tjednima dugog ratovanja, nego i od desetljećima dugog totalitarnog režima. Saddam Hussein je u zemlji kojoj su bile potrebne bolnice, sagradio palače. Kako je kazao predsjednik Bush, irački je diktator trošio novac na nabavku ilegalnog naoružanja, a ne na obrazovanje djece Iraka ili na hranu koja je bila potrebna iračkom narodu: "Kipovi Saddama Husseina su srušeni. Međutim, za strah i sumnju koje je ugradio u narod, bit će potrebno duže vrijeme da prođu. Irački narod ima potrebne resurse, talent i želju da živi u miru i slobodi. Misija Sjedinjenih Država u Iraku, rekao je predsjednik Bush, “bila je da se dovede humanitarna pomoć i da se ponovno uspostave osnovne usluge, te da se Irak dovede na put prema samoupravi. Ostat ćemo tamo koliko god bude bilo potrebno da se naša misija ostvari.”